נספח א' - תכנית עבודה מילולי 
בניית רשת מחנכים ופדגוגים מארגוני נוער וצעירים באזור
יעד המיזם
בניית רשת מחנכים ופדגוגים מארגוני נוער וצעירים באזור, שדרכה תיווצר השפעה חינוכית רחבת היקף על עשרות אלפי בני נוער מרחבי ישראל, המזרח התיכון ואירו אסיה ואפריקה. הרשת תפעל בשלושה מעגלים משלימים: מנהלי הארגונים החברים המתווה מדיניות, דרג הביניים להכשרת אנשי חינוך ומדינות המיזם ודרג פעילים המשפיעים ישירות בשטח. המיזם יפיק ויכתוב מערכי הדרכה ייעודיים ללוויית הרצף החינוכי, כלומר פיתוח הרשת ממרחב של קשר ודיאלוג בין ארגוני, למנוע היוצר תוצרים פדגוגיים בני-קיימא, תוך היסמכות על מומחיותה הייחודית של הנוער העובד והלומד כתנועת נוער בעלת רצף חינוכי ארוך-טווח ורשת קשרים בינלאומית פעילה במדינות היעד של המשרד.
התכנית הינה תכנית של 15 חודשים עם אפשרות הארכה פעמיים לעוד שנה סה"כ שלוש שנים.
מדינות בהם יפעל המיזם 
עד סוף השנה הראשונה התוכנית תופעל לפחות בכ5 ממדינות היעד של המשרד באופן מצרפי, בכל סמינר ישתתפו נציגים מלפחות 3-4 מדינות. 
אוכלוסיות היעד
· משתתפים: הנהלות ארגונים ודרגי ביניים בארגונים וגופים חינוכיים ממדינות היעד של המשרד 
· השפעה שיניונית: עשרות אלפי החברים בארגונים השונים שיפגשו את התכנים שיפותחו על ידי הנהלת המיזם ודרך הרשת ויחזקו את יעדי המשרד וקידום שיתוף פעולה אזורי 
· עד סוף השנה הראשונה ישתתפו לפחות כ200 איש בפעילות הפרויקט באופן מצרפי. 
· עד סוף השנה הראשונה ישתתפו לפחות כ 10 ארגונים בפעילות הפרוייקט באופן מצרפי. 
רכיבי המיזם
1. מערך הכשרה לניהול, תכלול והכוונה של הרשת
הקמת וניהול מערך הכשרה הכולל מנגנון עבודה משותף עם המשרד: ועדת היגוי, תכנית עבודה, אישור נושאים, מדדי הצלחה, לוחות זמנים, מנגנון דיווח, התאמות ביטחוניות/מדיניות, וקשר שוטף עם השותפים. לטובת המיזם יוקצה צוות ישראלי לפרויקט: מנהל תכנית, רכז/ת אדמיניסטרטיבי, מנהל/ת פדגוגי/ת, רכז שיווק, אופרציה וקשרים בינלאומיים.
2. בניית והרחבת רשת ארגונים ומחנכים אזורית
מיפוי, גיוס, חיבור, הכנות שטח ושימור קשר עם ארגוני נוער, צעירים, מחנכים ופדגוגים במדינות האזור במטרה לבנות תשתית קשר מתמשכת המקיימת פיתוח, הטמעה ופולואפ לפעילות הרשת השוטפת.
3. סמינרים בשלושה דרגים
רכיב הביצוע המרכזי של המיזם: סמינרים פיזיים המייצרים אמון, למידה, קשרים ותוצרים:
· דרג הנהגות ובכירים 
· דרג ביניים / מרכזים ומנהלי פעילות
· דרג פעילים / רכזי הדרכה ומדריכים בשטח
4. סמינרי פיתוח תוכן (מתוכם יפותח רכיבים מס' 5 ו 6 בפרק זה)
סמינרים סביב פיתוח פדגוגי של נושאים שיוסכמו בוועדת ההיגוי, לדוגמה: דיפלומטיית צעירים, סובלנות, גישור, חברה משותפת, מנהיגות נשים, קיימות, חדשנות, תעסוקה, חוסן קהילתי וכו׳. הסמינרים ילוו בתהליכי פרה ופוסט כדי לוודא הכנה מתאימה והטמעה. 
5. פיתוח מערכי הדרכה ותוכניות חינוך למחנכים 
מערכי שיעור, הרצאות, מערכי הכשרה ותכניות חינוך למחנכים. 
6. יצירת מחקר מלווה ודוח שנתי הכולל מסמכי מדיניות והמלצות לשיתופי פעולה אזוריים
ריכוז בדוח שנתי המלצות מדיניות, לצד איסוף נתונים, משובים, עיבוד תובנות ודוחות ביצוע ועוד . 
ביצוע מחקר רקע מלווה שנתי בנושא שיוסכם ע"י ועדת ההיגוי,. לדוגמה שיתופיות אזורית, בני נוער וצעירים לטובת יצירת ידע עבור המשרד.
7. קמפיין דיגיטלי ופעולות הסברה 
פעילות תקשורתית מאושרת לעידוד מעורבות וחשיפה: קמפיינים רבעוניים, ניוזלטרים, פודקאסטים, רשתות, תיעוד והפצה. בכפוף לאישור המשרד ולשיקולי ביטחון ורגישות אזורית.
8. תפעול, לוגיסטיקה והפקה
טיסות, לינה, הסעות, ארוחות, ביטוחים, אש״ל, אתרים, הפקת סמינרים, תרגום/שפות, עיצוב, הפקה טכנית וכו׳. 
תכני המיזם
תכני המיזם יתמקדו בקידום שיתוף פעולה אזורי בין ישראל למדינות האזור בתחומי הנוער, הצעירים, החינוך והחברה האזרחית, ובכך יסייעו למימוש מטרות המשרד לשיתוף פעולה אזורי ולקידום פרויקטי "עם לעם" (P2P). המיזם יפעל ליצירת שיח ישיר בין אנשים, קהילות וארגוני נוער וצעירים, תוך חיבור ממשי לשטח ובניית תשתית קשר מתמשכת בין מחנכים, פדגוגים, מדריכים ומובילי ארגונים ממדינות רלוונטיות באזור. במסגרת זו יפותחו תכנים, מערכי הדרכה ותכניות חינוך בתחומים כגון דיפלומטיית צעירים, חברה משותפת, סובלנות, גישור, מנהיגות, קיימות, חדשנות, תעסוקת צעירים וחוסן קהילתי, בהתאם לצרכים שיעלו מן השותפים ובכפוף לאישור המשרד וועדת ההיגוי. תכנים אלה יאפשרו להרחיב את הפרישה וההשפעה של המיזם באמצעות רשת אזורית פעילה, בעלת תכנים מוסכמים שפותחו באופן משותף ודרך רציפות והמשכיות.
ניהול התכנית
כמתואר בסעיף 6 להסכם, התכנית תלווה בוועדת היגוי תקופתית, שתכלול את נציג סגל בכיר מהמשרד ונציגי העמותה, וזאת בכדי לבסס את דרכי העבודה לאורך תקופת המיזם, להתאים ולאשר את תכנית העבודה השנתית השוטפת ולדון בסוגיות רלוונטיות שונות. יו"ר ועדת ההיגוי יהיה מנהל אגף בכיר קשרי חוץ ושותפויות אשר יכריע באשר לסוגיות המקצועיות השונות. תקציב המיזם כולל אירוח (טיסות ולינה) של נציג המשרד מטעם ועדת ההיגוי.
קריטריונים לבחירת משתתפים
בחירת הארגונים המשתתפים במיזם תיעשה באמצעות תהליך סדור של איתור, סינון ואישור, שמטרתו לוודא את התאמת הארגונים למטרות המיזם, לחזון רשת WeAreMENA וליעדי המשרד לשיתוף פעולה אזורי. התהליך יחל בהבעת עניין מצד ארגון המבקש להצטרף לרשת ולהיות חלק מתהליך מתמשך של שיתוף פעולה אזורי, דיאלוג, למידה בין־ארגונית ובניית אמון.
בשלב הראשון, הארגון ימלא טופס הרשמה ובו יוצגו פרטי הארגון, תחומי פעילותו, קהלי היעד שלו, ניסיונו בעבודה עם בני נוער וצעירים, מוטת ההשפעה שלו בקהילה, וכן מידת התאמתו לערכי הרשת. לאחר מכן יתקיים ראיון היכרות ובדיקת רצינות ואמינות, במסגרתו תיבחן מחויבות הארגון להשתתפות פעילה ומתמשכת במיזם, ולא רק באירוע חד־פעמי.
הארגונים שייבחנו יהיו ארגוני נוער, צעירים, חינוך, חברה אזרחית או קהילה, הפועלים במדינות היעד של המשרד או בישראל, ואשר מחויבים לקידום שיתוף פעולה אזורי, חינוך ומפגש, רה־הומניזציה בין חברות, כבוד לזהויות, שפות ומסורות שונות, דחיית אפליה, שנאה ואלימות, ועשייה קהילתית רגישה־להקשר.
לאחר שלבי ההרשמה והראיון, תתכנס ועדת בחירה ייעודית שתבחן את התאמת הארגון על בסיס קריטריונים מקצועיים, ובהם פעילות מוכחת בשטח, יכולת עבודה עם בני נוער וצעירים, מוטת השפעה של לפחות 200 איש בקהילותיו, יכולת למנות נציגים מתאימים להשתתפות במפגשים, פוטנציאל להטמעת תוצרי המיזם בקהילה, יכולת עבודה עם ארגונים ממדינות ורקעים שונים, ורגישות להקשרים מדיניים, תרבותיים וביטחוניים.
כחלק מתהליך הבדיקה, ובמידת האפשר, תיבחן גם קבלת המלצה או חוות דעת מגורמים דיפלומטיים רלוונטיים, אשר מכירים את פעילות הארגון ויכולים להעיד על אמינותו, מעמדו ויכולתו לפעול במסגרת מיזם אזורי רגיש. בנוסף, תיבחן האפשרות לגביית דמי רצינות מהארגון המשתתף, בהתאם להיתכנות, למצבו הכלכלי, למדינת פעילותו ולנסיבות המקומיות, וזאת במטרה לחזק את מחויבותו לתהליך מבלי ליצור חסם בלתי סביר להשתתפות.
החלטת ועדת הבחירה בדבר צירוף הארגון לרשת תתקבל לאחר שקלול כלל הנתונים, ותותנה בהסכמת הארגון לפעול בהתאם לחזון הרשת, לערכיה, להנחיות המיזם, ועדת ההיגוי והמשרד.
אבני דרך בתוכנית – יעדים ומדדים
דגשים 
· בכל מפגש ישתתפו נציגים מלפחות 5-6 ארגונים מ3-4 מדינות שונות וסה"כ ישתתפו במיזם מינימום 5 ממדינות היעד של המשרד
· סה"כ משתתפים משתתפים מישראל וממדינות היעד של המשרד שישתתפו במיזם: כ200 מתוך שלושת מעגלי המיזם
· סה"כ מעגלי השפעה ומוטבים: עשרות אלפים  

תקציב מיזם משותף 
עלות כוללת מיזם משותף:	2.4 מיליון ש"ח
 עלות כוללת המשרד לשתפ"א: 1.2 מיליון ₪ 
עלות כוללת עמותת הנוער העובד והלומד:1.2 מיליון ₪ 

	15
	משכורת חודשית בחלקיות משרה משתנה 

	סמינרים 
	סמינרים 
	6
	כמפורט באבני דרך ותוצרים
	1,274,333 ₪

	פיתוח מערכי הדרכה, דו"ח שנתי ומחקר אזורי
	מערכים,  דו"ח ומחקר
	5
	100000 ₪ 
	100,000 ₪

	קמפיין דיגיטלי 
	קמפיין רבעוני
	5
	10000 ₪ 
	150,000 ₪ 

	בצ"מ 7.5%
	
	
	 160,000 ₪ 
	₪  160,000

	תקורה 5%
	
	
	106,667 ₪ 
	₪ 106,667

	סה"כ
	2,400,00 ₪



דגשים:
· רכיבי התוצרים ואבני דרך לתשלום כוללים שילוב של שכר כ"א קבוע + תשלום כנגד לחשבוניות והוצאות לצד ג' + ותוצרים בהפקה עצמית.
· הסטות תקציב בין סעיפים: עד 10 אחוז בכפוף לאישור היחידה המקצועית, מעל  10אחוז ועד  30אחוז בכפוף לאישור היחידה המקצועית יחד עם נציג חשבות המשרד.
· התקציב כתוב בלשון זכר אך מתייחס לשני המינים.
